ΣΥΜΦΩΝΟ ΣΥΝΕΡΓΑΣΙΑΣ 


Στην Αθήνα σήµερα, την 18η Μαϊου 2022, 


Οι κάτωθι συμβαλλόμενοι: 

αφ’ ενός μεν 
ο ΟΡΓΑΝΙΣΜΟΣ ΣΥΛΛΟΓΙΚΗΣ ΔΙΑΧΕΙΡΙΣΗΣ ΜΟΥΣΙΚΩΝ ΠΝΕΥΜΑΤΙΚΩ͂Ν 
ΔΙΚΑΙΩΜΑΤΩΝ Η ΑΥΤΟΔΙΑΧΕΙΡΙΣΗ - ΑΣΤΙΚΟΣ ΣΥΝΕΤΑΙΡΙΣΜΟΣ ΠΕΡΙΟΡΙΣΜΕΝΗΣ 
ΕΥΘΥΝΗΣ», που εδρεύει στην Αθήνα, οδός Κοραή, αρ. 3, Α.Φ.Μ.: 9099538617, Δ.ΟΝ. 
Δ’ ΑΘΗΝΩΝ, όπως εκπροσωπείται νομίμως για την υπογραφή της παρούσας από 
τον Γκιόκα Ιωάννη, εφεξής και χάριν συντομίας καλούμενη η «ΑΥΤΟΔΙΑΧΕΙΡΙΣΗ», 
αφ’ ετέρου δε 
Το Σωματείο Επιχειρηματιών Εστίασης µε την επωνυμία "ΣΥΛΛΟΓΟΣ 
ΚΑΤΑΣΤΗΜΑΤΑΡΧΩΝ ΕΣΤΙΑΣΗΣ δι ΑΝΑΨΥΧΗΣ ΑΙΓΙΑΛΕΙΑΣ” που εδρεύει στην πόλη του 
Αιγίου, οδός Ελίκης αρ. 24 µε ΑΦΜ 9970935824 ΔΟΥ Αιγίου, νομίμως 
εκπροσωπούμενο για την υπογραφή της παρούσας από τον Πρόεδρο κ. 
ΣΤΑΘΑΚΟΠΟΥΛΟ ΙΩΑΝΝΗ εφεξής και χάριν συντομίας καλούμενο «ΣΩΜΑΤΕΙΟ », 


συμφωνούν, συνομολογούν και κάνουν αμοιβαία αποδεκτά τα ακόλουθα: 
1. ΠΡΟΟΙΜΙΟ 


1. Η ΑΥΤΟΔΙΑΧΕΙΡΙΣΗ, είναι αστικός µη κερδοσκοπικός συνεταιρισμός περιορισμένης 
ευθύνης που συστάθηκε νόμιμα, δυνάμει της Υπουργικής απόφασης υπ’ αριθµ. 
2170/2003 (ΦΕΚ Β’ 323/18-3-2003), και λειτουργεί νόμιμα σύμφωνα με τις διατάξεις 
του ν.2121/93 και του ν. 4481/2017 «για τη συλλογική διαχείριση δικαιωμάτων 
πνευματικής ιδιοκτησίας και συγγενικών δικαιωμάτων». Η ΑΥΤΟΔΙΑΧΕΙΡΙΣΗ έχει ως 
αποκλειστικὀ σκοπό τη διαχείριση και την προστασία των πνευματικών 
δικαιωμάτων επί των έργων των μελών της, ήτοι συνθετών και στιχουργών, 


εκδοτών/υποεκδοτών μουσικών έργων και εν γένει δικαιούχων. 


2. Τα µέλη της ΑΥΤΟΔΙΑΧΕΙΡΙΣΗΣ, συνθέτες και στιχουργοί ή κληρονόμοι αυτών ως 
πνευματικοί δημιουργοί, εκδότες/υποεκδότες μουσικών έργων και εν γένει 
δικαιούχοι, έχουν αναθέσει στην ΑΥΤΟΔΙΑΧΕΙΡΙΣΗ, κατόπιν σχετικών συμβάσεων 


ανάθεσης, µε καταπιστευτική μεταβίβαση, τις εξουσίες που απορρέουν από το 


περιουσιακό δικαίωµα της πνευματικής ιδιοκτησίας επί των έργων τους ή επί των 
έργων που έχουν κληρονομήσει ή/και εκπροσωπούν, µε σκοπό την προστασία και 
διαχείριση από αυτήν των δικαιωμάτων τους και την είσπραξη και απόδοση των 
εισπραττόµενων ποσών σε αυτούς. Ως δικαιούχος (κατόπιν μεταβιβάσεως) των 
δικαιωμάτων πνευματικής ιδιοκτησίας που της έχουν ανατεθεί από τα μέλη της 
προς διαχείριση και προστασία, η ΑΥΤΟΔΙΑΧΕΙΡΙΣΗ έχει το δικαίωµα, μεταξύ άλλων, 
σύμφωνα µε τα οριζόμενα στο άρθρο 6 παρ. 1 β). ν. 4481/2017, να καταρτίζει 
συμβάσεις µε τους χρήστες για την άδεια χρήσης/εκμετάλλευσης του 
εκπροσωπουµένου ρεπερτορίου της, τον καθορισμό της οφειλόμενης αμοιβής και 
την εἰσπραξη της αμοιβής µε σκοπό τη διανοµή στους δικαιούχους, καθώς και 
συλλογικές συμβάσεις µε ενώσεις χρηστών κατόπιν σχετικών διαπραγματεύσεων. 

3. Με την υπογραφή της παρούσας το αφετέρου συμβαλλόμενο μέρος θα 
παραδώσει κατάλογο µε τα εγγεγραμμένα μέχρι σήμερα µέλη του, ο οποίος θα 
επισυναφθεί στην παρούσα ως ΠΑΡΑΡΤΗΜΑ Α’, το οποίο αποτελεί ενιαίο και 


αναπόσπαστο μέρος της παρούσας. 


2.ΑΝΤΙΚΕΙΜΕΝΟ ΤΗΣ ΠΑΡΟΥΣΑΣ 


2.1. Αντικείµενο της παρούσας εἶναι η ρύθμιση καταβολής των πνευματικών 
δικαιωμάτων (αμοιβής) της ΑΥΤΟΔΙΑΧΕΙΡΙΣΗΣ, για τη χρήση των μουσικών έργων 
του εκπροσωπούμενου από αυτήν ρεπερτορίου, που συνίσταται στην µε 
οποιοδήποτε τρόπο δηµόσια εκτέλεση των έργων αυτών στις επιχειρήσεις που 
διατηρούν άλλως εκμεταλλεύονται τα µέλη του ΣΩΜΑΤΕΙΟΥ για το χρονικό 
διάστηµα από 1/1/2018-31/12/2022, µε σκοπό την χορήγηση σε κάθε ἑνα μέλος του 
ΣΩΜΑΤΕΙΟΥ της µη αποκλειστικής «ΑΔΕΙΑΣ ΔΗΜΟΣΙΑΣ ΕΚΤΕΛΕΣΗΣ ΜΟΥΣΙΚΗΣ», 
σύμφωνα µε τους ειδικότερους όρους και προὐποθέσεις που περιέχονται στην 
παρούσα και τις οικείες διατάξεις του ν.2121/1993 και του ν.4481/2017 για τη 
νόμιμη ισχύ της. Τα µέλη του ΣΩΜΑΤΕΙΟΥ θα αποδεικνύουν την ιδιότητά τους από 
την σχετική ἐγγραφη βεβαίωση του τελευταίου. Η βεβαίωση αυτή θα υποβάλλεται 
στην ΑΥΤΟΔΙΑΧΕΙΡΙΣΗ απὀ το κάθε µέλος του ΣΩΜΑΤΕΙΟΥ που θα προσχωρεί στην 
παρούσα. 

2.2. Λαμβάνοντας υπόψη το ισχύον σήµερα αμοιβολόγιο της ΑΥΤΟΔΙΑΧΕΙΡΙΣΗΣ (το 


οποίο εἶναι αναρτηµένο από την ΑΥΤΟΔΙΑΧΕΙΡΙΣΗ στον οικείο ιστότοπο 


γνωστοποίησής του στο κοινό και στον εποπτεύοντα φορέα Ο.Π.Ι.), τα µέρη 
δηλώνουν, συμφωνούν και συναποδέχονται ότι η αμοιβή (οικονομικό αντάλλαγμα) 
των πνευματικών δικαιωμάτων, η οποία οφείλεται για καθένα από τα έτη 2018, 
2019, 2020, 2021, 2022 για το εκπροσωπούμενο από την ΑΥΤΟΔΙΑΧΕΙΡΙΣΗ 
ρεπερτόριο, για τη δημόσια εκτέλεση που πραγματοποιείται στις επιχειρήσεις που 
διατηρούν άλλως εκμεταλλεύονται τα μέλη του ΣΩΜΑΤΕΙΟΥ ορίζεται ως εξής: 

Α) Για το έτος 2018: 

Έναντι οποιουδήποτε μέλους του ΣΩΜΑΤΕΙΟΥ προσχωρήσει στην παρούσα 
συμφωνία μέχρι την 30/06/2022 και στη βάση ισχύοντος σήμερα αμοιβολογίου της 
ΑΥΤΟΔΙΑΧΕΙΡΙΣΗΣ εφαρμόζεται έκπτωση: 2096 επἰ της προκύπτουσας συνολικής 
αμοιβής, εφόσον καταβληθούν και εξοφληθούν ολοσχερώς από τα εν λόγω μέλη, τα 
συνολικά αναλογούντα δικαιώµατα (αμοιβές) για το έτος 2018, σε 12 μηνιαίες 
άτοκες δόσεις, και ο αναλογούν φπα αυτών µε την προσχώρηση στην παρούσα. 

Β) Για το έτος 2019: 

Έναντι οποιουδήποτε μέλους του ΣΩΜΑΤΕΙΟΥ προσχωρήσει στην παρούσα 
συμφωνία μέχρι την 30/06/2022 και στη βάση του ισχύοντος σήμερα αμοιβολογίου 
της ΑΥΤΟΔΙΑΧΕΙΡΙΣΗΣ εφαρμόζεται έκπτωση: 1596 επί της προκύπτουσας συνολικής 
αμοιβής, εφόσον καταβληθούν και εξοφληθούν ολοσχερώς από τα εν λόγω μέλη, , 
τα συνολικά αναλογούντα δικαιώµατα (αμοιβές) για το έτος 2019, σε 12 μηνιαίες 
άτοκες δόσεις, και ο αναλογούν Φπα αυτών µε την προσχώρηση στην παρούσα. 

Γ) Για το έτος 2020 

Έναντι οποιουδήποτε μέλους του ΣΩΜΑΤΕΙΟΥ προσχωρήσει στην παρούσα 
συμφωνία μέχρι την 30/06/2022 και στη βάση του ισχύοντος σήμερα αμοιβολογίου 
της ΑΥΤΟΔΙΑΧΕΙΡΙΣΗΣ εφαρμόζεται έκπτωση: 1596 επί της προκύπτουσας συνολικής 
αμοιβής ,εφόσον καταβληθούν και εξοφληθούν ολοσχερώς από τα εν λόγω µέλη, τα 
συνολικά αναλογούντα δικαιώµατα (αμοιβές) για το έτος 2020, σε 12 μηνιαίες 
άτοκες δόσεις, και ο αναλογούν ᾧπα αυτών µε την προσχώρηση στην παρούσα. 

Γ) Για το έτος 2021. 

Έναντι οποιουδήποτε μέλους του ΣΩΜΑΤΕΙΟΥ προσχωρήσει στην παρούσα 
συμφωνία μέχρι την 30/06/2022 και στη βάση του ισχύοντος σήμερα αμοιβολογίου 
της ΑΥΤΟΛΙΑΧΕΙΡΙΣΗΣ εφαρμόζεται έκπτωση: 1596 επί της προκύπτουσας συνολικής 
αμοιβής εφόσον καταβληθούν και εξοφληθούν ολοσχερώς από τα εν λόγω µέλη, τα 


συνολικά αναλογούντα δικαιώµατα (αμοιβές) για το έτος 2021, σε 12 μηνιαίες 
άτοκες δόσεις, και ο αναλογούν ᾧπα αυτών µε την προσχώρηση στην παρούσα. 

Δ. Για το έτος 2022 

Έναντι οποιουδήποτε μέλους του ΣΩΜΑΤΕΙΟΥ προσχωρήσει στην παρούσα 
συμφωνία μέχρι την 30/06/2022 και στη βάση του ισχύοντος σήμερα αμοιβολογίου 
της ΑΥΤΟΔΙΑΧΕΙΡΙΣΗΣ εφαρμόζεται ἐκπτωση: 1596 επί της προκύπτουσας συνολικής 
αμοιβής, εφόσον καταβληθούν και εξοφληθούν ολοσχερώς από τα εν λόγω µέλη, τα 
συνολικά αναλογούντα δικαιώµατα (αμοιβές) για το έτος 2022, σε 12 μηνιαίες 


άτοκες δόσεις, και ο αναλογούν ᾧπα αυτών µε την προσχώρηση στην παρούσα. 


Συμφωνείται ότι, λόγω των έκτακτων συνθηκών και των επιπτώσεων από τα 
ληφθέντα μέτρα για την αντιμετώπιση της διασποράς του ΟΟΝΙΌ -19 µε την 
υποχρεωτική αναστολή της λειτουργίας καταστημάτων βάσει σχετικών ΚΥΑ για όσα 
μέλη του ΣΩΜΑΤΕΙΟΥ που αποδεδειγμένα είχαν αναστείλει την λειτουργία των 
καταστημάτων τους, βάσει σχετικών ΚΥΑ, κατά τους μήνες από Μάρτιο 2020 έως 
Μάιο 2020, καθώς και από Νοέμβριο 2020 έως Μάιο 2021, για τον υπολογισμό της 
αναλογούσας συνολικής αμοιβής των ετών 2020 και 2021 δεν θα προσμετράται για 
τα εν λόγω καταστήματα το αντίστοιχο χρονικό διάστηµα κατά το οποίο παρέμειναν 
Κλειστά, βάσει των ανωτέρω. Το αυτό θα ισχύσει και σε περίπτωση που εκδοθούν 
τυχόν νέες ΚΥΑ οι οποίες θα προβλέπουν νέα αναστολή λειτουργίας των 
καταστημάτων, για το χρονικό διάστηµα μεταξύ των μηνών από [Ιούνιος 2021 έως 
Δεκέμβριο 2022. 

Δ) Ο εκάστοτε ισχύων ΦΠΑ θα καταβάλλεται από τα µέλη του ΣΩΜΑΤΕΙΟΥ προς την 
ΑΥΤΟΔΙΑΧΕΙΡΙΣΗ στο ακέραιο, και θα βαρύνει αποκλειστικά και μόνον το κάθε εν 
λόγω μέλος. 

Ε) Με την ολοσχερή καταβολή του αναλογούντος ΦΠΑ, σύμφωνα µε τους όρους της 
παρούσας, θα εκδίδονται και τα αντίστοιχα νόμιμα παραστατικά από την 
ΑΥΤΟΔΙΑΧΕΙΡΙΣΗ και θα χορηγείται στο κάθε μέλος του ΣΩΜΑΤΕΙΟΥ η αντίστοιχη μη 
αποκλειστική «ΑΔΕΙΑ ΔΗΜΟΣΙΑΣ ΕΚΤΕΛΕΣΗΣ ΜΟΥΣΙΚΗΣ» της ΑΥΤΟΔΙΑΧΕΙΡΙΣΗΣ για 
τα αντίστοιχα ως άνω έτη 2018, 2019, 2020, 2021, 2022. 

2.3. Έναντι οποιουδήποτε μέλους του ΣΩΜΑΤΕΙΟΥ προσχωρήσει στην παρούσα 


σύμβαση εμπροθέσμως και έχει τηρήσει πλήρως και προσηκόντως τις 


προβλεπόμενες από την παρούσα σύμβαση υποχρεώσεις του για τα έτη 2018, 2019 
2020, 2021 δι 2022 εντός του προαναφερόμενου ορισθέντος διαστήματος, 
σύμφωνα µε τους όρους της παρούσας, η ΑΥΤΟΔΙΑΧΕΙΡΙΣΗ δεν θα διατηρεί καμία 
αξίωση για τον προ της 1.1.2018 χρόνο, υπό την αυτονόητη φυσικά προῦπόθεση, 
ότιτο εν λόγω μέλος του ΣΩΜΑΤΕΙΟΥ δεν θα εξέλθει της εν προκειμένω συμφωνίας, 
οπότε οι παραπάνω αξιώσεις της ΑΥΤΟΔΙΑΧΕΙΡΙΣΗΣ θα ενεργοποιούνται άµεσα. 

2.4. Ρητά συνομολογείται ότι στην περίπτωση που οποιοδήποτε μέλος του 
ΣΩΜΑΤΕΙΟΥ δεν προσχωρήσει στην προκείµενη συμφωνία ή/και δεν τηρήσει 
πλήρως τις υποχρεώσεις του, εντός του προαναφερόμενου ορισθέντος 
διαστήματος, σύμφωνα µε τους όρους της παρούσας, η ΑΥΤΟΔΙΑΧΕΙΡΙΣΗ θα 
διεκδικήσει τα προβλεπόμενα από τις οικείες νομοθετικές διατάξεις µε βάση το 
νομίμως δημοσιευμένο και ισχύον αμοιβολόγιο της, χωρίς να δεσμεύεται από την 
παρούσα συμφωνία και δη το της παρούσας καθορισθέν ποσοστό έκπτωσης επί των 
πνευματικών δικαιωμάτων (αμοιβή) της ΑΥΤΟΔΙΑΧΕΙΡΙΣΗΣ τόσο για έκαστο από τα 
έτη 2018, 2019, 2020, 2021 δι 2022 όσο και για τα αναδρομικά οφειλόμενα 
δικαιώματα. 

Σε περίπτωση δε που η ΑΥΤΟΔΙΑΧΕΙΡΙΣΗ έχει τυχόν διεκδικήσει δικαστικώς την 
ικανοποίηση των δικαιωμάτων της, ή έχει προβεί σε διαδικασίες καταλογισμού των 
ποινικών ευθυνών µελών του ΣΩΜΑΤΕΙΟΥ σε χρόνο προγενέστερο της προσχώρησης 
στο παρόν, τότε τα µέλη αυτά θα μπορούν να προσχωρήσουν και να λάβουν τις ως 


εκπτώσεις μόνο για µη επίδικα έτη. 


3.ΔΙΑΡΚΕΙΑ ΙΣΧΥΟΣ 

Η παρούσα αρχίζει µε την υπογραφή της παρούσας και λήγειτην 31/12/2022, χωρίς 
καμία άλλη γραπτή ἡ προφορική προειδοποίηση. Σιωπηρή ἡ προφορική παράταση 
ή ανανέωση αυτής δεν ισχύει. 

4. ΓΕΝΙΚΟΙ ΟΡΟΙ 


4.1 Οιαδήποτε τροποποίηση των όρων της παρούσης θα γίνεται µόνο µε νεότερη 
έγγραφη συμφωνία των μερών. Κάθε δικόγραφο, έγγραφο, ή εξώδικος επιστολή 
που αφορά στο παρόν θα κοινοποιείται νόμιμα στις διευθύνσεις που δηλώνονται 
εκατέρωθεν στην αρχή του παρόντος. Ὅλοι δε οι όροι της παρούσας ορίζονται ως 


ουσιώδεις και η παραβίασή τους συνιστά λόγο καταγγελίαςτου παρόντος 


4.2. Το ΣΩΜΑΤΕΙΟ, δηλώνει ότι θα καταβάλλει κάθε δυνατή προσπάθεια 
αναλαμβάνοντας κάθε απαιτούµενη προς τούτο πρωτοβουλία αφενός για να 
ενημερώσει σχετικά µε την υπογραφή της παρούσας τα µέλη του και αφετέρου για 
να συστήσει προς το σύνολο των μελῶν του τη δυνατότητα προσχώρησης στους 
όρουςτης παρούσας. | 
4.3. Το ΣΩΜΑΤΕΙΟ, θα χορηγεί τη σχετική βεβαίωση στο μέλος του που επιθυμεί να 
επωφεληθεί από τους όρουςτης παρούσας. 

4.4. Σε τυχόν περίπτωση σημαντικής αύξησης του εκπροσωπούμενου ρεπερτορίου 
της ΑΥΤΟΔΙΑΧΕΙΡΙΣΗΣ κατά τη διάρκεια ισχύος της παρούσας η ΑΥΤΟΔΙΑΧΕΙΡΙΣΗ θα 


αναπροσαρμόσει το αμοιβολόγιό της, ενημερώνοντας έγκαιρα το ΣΩΜΑΤΕΙΟ. 


Το παρόν συντάχτηκε σε δυο ακριβή πρωτότυπα, και αφού αναγνώστηκε και 
επιβεβαιώθηκε το περιεχόµενο αυτής χωρίς καμία αντίρρηση, υπογράφτηκε και 


από τα δύο µέρη χωρίς καμία επιφύλαξη ως κατωτέρω. 

